Cuneiform Tablet TC 2 4
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-ḫu-um-ma a-na pu-šu-ke-en₆ qí-bi-ma 0.66666 ma-na KÙ.GI pá-ša-lam ša ḫa-ra-an a-lim{ki} PUZUR₄.IŠTAR DUMU a-šur-ma-lik ḫa-bu-lam i-na kà-ni-iš i-na e-ra-bi-šu-ma ša-qá-lam qá-bi ù me-ḫe-er ṭup-pí-šu ḫa-ar-mì-im a-na-ku a-dí-na-kum a-wi-lúm a-ma-kam i-na e-ra-bi-šu-ma a-na iš-té-en₆ u šé-na ma-áš-qá-al-tám i-ša-qal e-tí-iq-ma ṣa-ba-sú-ma KÙ.GI ša-áš-qí-il₅-šu um-ma a-ta-ma iš-tí <big_gap> DUMU šu-a-šùr ú-šé-ba-lá-kum 0.33333 ma-na KÙ.GI i-na KÙ.BABBAR-kà ra-dí-ma iš-té-ni-iš 1 ma-na KÙ.GI a-na ik-ri-bi-a ku-un-kam-ma ì-lí-a-lim i šé-pí-šu lu-ub-lam a-ḫi a-ta a-na té-er-tí-a i-ḫi-id-ma ṭup-pé-e-a za-ki-ma en-nam-a-šur u₄-ma-kál lá i-sà-ḫu-ur ṭur₄-da-šu